Mimi Webb

Amelia Anne Webb (født 23. juli 2000 i Canterbury), kjent under artistnavnet Mimi Webb, er en britisk sanger og låtskriver.

Hun debuterte som artist med singelen «Before I Go», utgitt i april 2020. Våren 2021 ga hun ut singelen «Good Without», som ble hennes store gjennombrudd, med åttendeplass på UK Singles Chart og 30. plass på VG-lista. Senere samme år ga hun ut singlene «Dumb Love» og «24/5». 22. oktober 2021 ga hun ut sin første EP, Seven Shades of Heartbreak. Den debuterte på niendeplass på UK Albums Chart og på 27. plass på VG-lista.

18. februar 2022 ga hun ut singelen «House on Fire», som debuterte på sjetteplass på UK Singles Chart, som er hennes høyeste listeplassering der. Den debuterte også på 40. plass på VG-lista. Våren 2022 la hun ut på sin første turné i Nord-Amerika, hvor hun varmet opp for den canadiske sangeren Tate McRae.

3. mars 2023 ga hun ut sitt debutalbum Amelia. Den debuterte på fjerdeplass i Storbritannia, og på 19. plass i Norge.

Diskografi

Studioalbum 
 Amelia (2023)

EP-er 
 Seven Shades of Heartbreak (2021)

Singler 
 «Before I Go» (2020)
 «I’ll Break My Heart Again» (2020)
 «Reasons» (2020)
 «Good Without» (2021)
 «Dumb Love» (2021)
 «24/5» (2021)
 «House on Fire» (2022)
 «Goodbye» (2022)
 «Ghost of You» (2022)
 «Red Flags» (2023)
 «Freezing» (2023)
 «Last Train to London (I Won’t Look Back)» (2023)
 «This Moment» (2023)

Referanser

Eksterne lenker 
 
 
 

Engelske sangere
Engelske låtskrivere
Personer fra Canterbury